อยากทราบว่า มีเพศสัมพันธ์กับแฟนเดือนที่แล้ว แฟนหลั่งใน แต่ประจำเดือนมาปกติคะ จะเป็นประจำเดือนวันที่ 17 ของทุกเดือน แต่เดือนที่แล้วมาเยอะ จากที่เคยเป็นประจำเดือน 6-7 วัน เป็นถึง 9 วัน แล้วมาเดือนนี้มีเพศสัมพันธ์กับแฟนวันที่ 16 กลางคืน ก่อนเป็นประจำเดือนวันที่ 17 ไม่ได้ป้องกันกันคะ แล้วตอนนี้ ไม่มีตกขาว แต่มีอาการเจ็บตึงหน้าอก มีอาการเวียนหัวบ้าง แบบนี้มีสิทธิเสี่ยงท้องไหมคะ? แล้วถ้ากินยาคุมกำเนิด ซินโฟเนียตอนนี้ ทันไหมคะ?
สวัสดีค่ะ หากมีเพศสัมพันธ์ไปแล้ว ยาคุมกำเนิดชนิดแผงรายเดือน จะไม่สามารถป้องกันการตั้งครรภ์ได้แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะส่วนเรื่องประจำเดือนที่มามากเกิน 7 วันนั้น ควรไปพบสูตินรีแพทย์เพื่อหาสาเหตุเช่นกัน อาจเกิดจากเนื้องอกมดลูก เนื้องอกรังไข่ การติดเชื้อของอวัยวะสืบพันธุ์เพศหญิงที่ควรได้รับการรักษาค่ะ